Vaizdo jutikliai veikia vaizdo atpažinimo principu. Vaizdo jutiklis — vaizdo kamera, kuri yra konfigūruojama naudojant specialią programinę įrangą: virtualiame gatvės paviršiuje yra nustatoma virtuali zona, (gatvės ploto dalis), kurios paskirtis — atpažinti transporto priemonę. Automobiliui pravažiavus šią zoną, jis yra užfiksuojamas (paskaičiuojamas). Programuojant taip pat nurodoma transporto priemonių kryptis, kuria važiuojančias transporto priemones norima aptikti (fiksuoti). Programuojant vaizdo jutiklius, būtina atsižvelgti ir į kitus veiksnius, tokius kaip: jutiklio jautrumas, padėtis, matymo kampas, atstumas iki važiuojamosios dalies, detektuojamų eismo juostų plotis. Tinkama vaizdo jutiklių priežiūra ir programinės įrangos atnaujinimas mažina transporto srautų skaičiavimo paklaidą.